Matt Ritchie

Matthew Thomas Ritchie (sündinud 10. septembril 1989 Gosportis, Inglismaal) on Šotimaa jalgpallur. Ta mängib äärepoolkaitsjaa Premier League'i klubis Newcastle United ja Šotimaa jalgpallikoondises.

Ta alustas klubikarjääri Portsmouthis, mille noorteakadeemiaga liitus ta 2002. aastal. Enne Portsmouthi meeskonnas debüteerimist mängis ta hooajal 2008–09 Inglismaa neljanda liiga klubis Dagenham & Redbridge ja lõi liigas 11 väravat. Debüüdi Portsmouthi meeskonnas ja ühtlasi Inglismaa kõrgliigas tegi ta 14. aprillil 2010 mängus Wigan Athleticu vastu. Suurema osa hooajast veetis ta neljanda liiga klubis Notts County.

2011. aasta jaanuaris sõlmis ta lepingu Inglismaa kolmanda liiga klubiga Swindon Town. Hooajal 2011–12 tuli klubi liiga võitjaks ja tõusis kõrgemasse liigasse. Samal hooajal lõi Ritchie liigas 10 väravat ning valiti liiga hooaja sümboolsesse koosseisu ja ühtlasi kogu liiga parimaks mängijaks. 2013. aastal valiti ta kolmanda liiga parimaks mängijaks.

2013. aasta jaanuaris sõlmis ta kolme ja poole aasta pikkuse lepingu kolmanda liiga klubiga AFC Bournemouth."Matt Ritchie: Bournemouth sign Swindon Town winger". BBC Sport. 30.1.2013. Vaadatud 5.2.2019 Hooajal 2012–13 kindlustati pääs esiliigasse. Bournemouth võitis hooajal 2014–15 esiliiga ja tõusis Premier League'isse. Ritchie valiti samal hooajal esiliiga hooaja sümboolsesse koosseisu. 19. septembril 2015 lõi ta mängus Sunderlandi vastu oma karjääri esimese värava Inglismaa kõrgliigas.

2016. aasta juulis sõlmis ta viieaastase lepingu Inglismaa esiliiga klubiga Newcastle United."Ritchie Signs On At St. James' Park". Newcastle United. 1.7.2016. Vaadatud 5.2.2019 Hooajal 2016–17 tegi Ritchie taas särava esituse ja lõi liigas 12 väravat. Newcastle United võitis esiliiga ja tõusis Premier League'isse.

Debüüdi Šotimaa jalgpallikoondises tegi Ritchie 25. märtsil 2015 sõprusmängus Põhja-Iirimaa vastu. Esimese värava lõi ta koondise särgis sama aasta 5. juunil sõprusmängus Katari vastu.

 Saavutused 
Swindon Town
Football League Two: 2011–12
AFC Bournemouth
Football League Championship: 2014–15
Newcastle United
EFL Championship: 2016–17

 Viited 

 Välislingid 

Kategooria:Šotimaa jalgpallurid
Kategooria:Portsmouth FC mängijad
Kategooria:Notts County FC jalgpallurid
Kategooria:Swindon Town FC jalgpallurid
Kategooria:AFC Bournemouthi mängijad
Kategooria:Newcastle United FC mängijad
Kategooria:Sündinud 1989